Държавен вестник, бр. 9, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  9
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 8 
ОТ 23 ЯНУАРИ 2023 Г.
за изменение и допълнение на Устройстве-
ния правилник на Министерството на ре-
гионалното развитие и благоустройството, 
приет с Постановление № 171 на Минис-
терския съвет от 2017 г. (обн., ДВ, бр. 68 от 
2017 г.; изм. и доп., бр. 70 от 2018 г., бр. 31 и 71 
от 2019 г., бр. 57 от 2020 г. и бр. 53 от 2022 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 10, т. 19 думите „подпомага и 
координира“ се заменят с „организира“.
§ 2. В чл. 13, ал. 1 числото „15“ се заменя 
с „13“ .
§ 3. В чл. 23, т. 40 думите „подпомага и 
координира“ се заменят с „организира“.
§ 4. Член 26 се изменя така:
„Чл. 26. Специализираната администрация 
е организирана във:
1. Главна дирекция „Гражданска регистра-
ция и административно обслужване“;
2. Главна дирекция „Стратегическо пла-
ниране и програми за регионално развитие“;
3. дирекция „Управление на териториалното 
сътрудничество“;
4. дирекция „Държавна собственост и тър-
говски дружества“;
5. дирекция „Устройство на територията и 
административно-териториално устройство“;
6. дирекция „Технически правила и норми“;
7. дирекция „Водоснабдяване и канализация 
и благоустройствени дейности“;
8. дирекция „Жилищна политика“.“
§ 5. Член 30 се отменя.
§ 6. В чл. 31 се правят следните изменения 
и допълнения:
1. В основния текст след думите „Дър-
жавна собственост“ се добавя „и търговски 
дружества“.
2. Създават се т. 6 – 25:
„6. подпомага министъра при изпълнение на 
държавната политика за концесии в областите 
на неговата функционална компетентност;
7. организира дейностите по подготовка, 
възлагане и контрол на концесии за строи-
телство и на концесии за услуги, за които 
министърът е концедент;
8. подпомага министъра при изпълнението 
на правата и задълженията му като представи-
тел на държавата – собственик в търговските 
дружества и в държавните предприятия;
9. организира изпълнението на възложените 
задачи по отношение на държавното участие 
в търговските дружества, като осъществява 
методическо ръководство по въпросите, кои-
то са свързани с финансово-икономическото 
състояние, счетоводната отчетност и данъч-
ното облагане;
10. организира предварителната подготовка 
по заповед на министъра за приемането на 
годишните финансови отчети за съответната 
календарна година на търговските дружества;
11. осигурява участието на представители на 
държавата в общите събрания на съдружници-
те и на акционерите в търговските дружества 
с над 50 на сто държавно участие;
12. организира изпълнението на възложе-
ните задачи по отношение на придобиването 
и разпореждането с недвижими имоти, дъл-
готрайни материални и финансови активи 
на търговските дружества, както и предос-
тавянето на недвижими имоти на ведомства 
и други държавни структури;
13. изготвя договорите за управление и 
контрол на органите на управление и на кон-
трол на търговските дружества с над 50 на сто 
държавно участие и извършва мониторинг за 
изпълнението на правата и задълженията им;
14. предлага за одобряване от министъра 
програми за преструктуриране на търговските 
дружества – ВиК оператори, в които държа-
вата е едноличен собственик на капитала, и 
предлага за одобряване от съответните общи 
събрания програми за преструктуриране на 
търговските дружества – ВиК оператори, с 
държавно участие в капитала;
15. при изготвяне на договори за управле-
ние и контрол на органите на управление и 
на контрол на търговските дружества – ВиК 
оператори, с над 50 на сто държавно участие 
определя основните показатели за дейността 
на ВиК операторите в съответствие с одо-
брените от Комисията за енергийно и водно 
регулиране бизнес планове и контролира 
изпълнението им;
16. извършва обработка на финансовите 
отчети на търговски дружества с над 50 на 
сто държавно участие, изготвя анализ – по 
тримесечия и годишно, и го предоставя за 
информация на ръководството на министер-
ството и на Министерството на финансите;
17. следи, изисква и анализира тримесечни 
справки за спазването от страна на търгов-
ските дружества на нетните им експозиции 
към банковите институции и изискванията 
за концентрация на паричните им средства и 
предоставя информация на Министерството 
на финансите съгласно действащата норма-
тивна уредба;
18. изпълнява дейностите и координира 
процеса по отписване от баланса на търгов-
ските дружества – ВиК оператори, с над 51 
на сто държавно участие, на имущество и 
активи – публична държавна и/или публична 
общинска собственост, съгласно Закона за 
водите;